By geleentheid wou hy sy dors in 'n waterpoel gaan les toe hy sy gesig sien en ter stond daarop verlief geraak het. Terwyl hy buk om van die water te drink, het die beeld van sy gesig verdwyn. Bang om dit te verloor, het hy daarna bly kyk waarna hy later van dors gesterf het en die narsingblom met sy geboë steel op daardie selfde plek opgekom het.
Hierdie mite waarsku teen oordrewe selfliefde. So 'n selfliefde laat 'n mens so in sy eie ego verstrengel raak, dat hy uit voeling met die werklikheid raak en as't ware emosionele selfmoord pleeg. Mans is meer tot Narsisme geneig as vroue. Dis 'n ergerlike persoonlikheidsversteuring wat deur 'n samestelling van genetiese en omgewingsfaktore gevorm is. Navorsing het bevind dat buitensporige ouerbewondering, vrye teuels en gebrekkige tuisdissipline 'n teelaarde vir Narsisme is. Gewoonlik is net een van die ouers daarvoor verantwoordelik.
Narsisme het volstrek niks met die selfliefde te doen wat God welgevallig is nie. Dis eerder 'n valse sin van eiewaan en belangrikheid en word gou 'n gerieflike bos waaragter talle diepliggende, onsekere gevoelens verberg word.
Vroulike Narsiste belas graag ander met hul emosionele bagasie net om simpatie te verkry en die aandag op hul probleme te vestig. Hulle soek gedurig na aandag. Dit raak amper soos 'n dwelmmiddel waarvan hulle net nie genoeg kan kry nie en pootjie hulself in die proses.
Narsiste kom sjarmant voor en is baie gesteld op hul voorkoms. Sommige bring soms lang tye voor 'n spieël deur. Hulle praat dikwels baie hard en gebruik handgebare om sekere dinge te beklemtoon en sal selfs ooglopend verveeld voorkom as 'n gesprek hul nie aanstaan nie. Narsiste het geen behoefte aan vriende nie, maar wel aan bewonderaars.
Ons almal lewe in 'n afgedwaalde wêreld wat vol is van Narsiste. Mag ons ingelig genoeg raak om hierdie probleem wat huwelike vernietig, wat slegs uit Satan se hand gebeur, sal hokslaan en ernstig moeite doen om hierdie sogenaame nuwe wêreldse siekte nek om te draai en so ons eie ondergang uit te stel.